b"\n_START_ARTICLE_\nEstaci\xc3\xb3 d'Alacant Terminal\n_START_SECTION_\nHist\xc3\xb2ria\n_START_PARAGRAPH_\nL'arribada del ferrocarril a Alacant s'origina en els desitjos de connectar Madrid amb Alacant agafant de punt de parten\xc3\xa7a el recorregur Madrid-Aranjuez i la seua prolongaci\xc3\xb3 fins Albacete via Alc\xc3\xa1zar de San Juan per part de la Companyia dels Camins de Ferro de Madrid a Aranjuez que tenia a Jos\xc3\xa9 de Salamanca com el seu principal impulsor. L'1 de juliol de 1856 Jos\xc3\xa9 de Salamanca, amb una alian\xc3\xa7a amb la fam\xc3\xadlia Rothschild i amb la companyia du Chemin de Fer du Grand Central, van obtindre la concessi\xc3\xb3 de la l\xc3\xadnia Madrid-Zaragoza que, amb la concessi\xc3\xb3 entre Madrid i Alacant, faria n\xc3\xa9ixer la MZA, encarregada d'inaugurar l'estaci\xc3\xb3 el 26 de maig de 1858 con l'obertura del tram Almansa-Alacant. El viatge inaugural va ser presidit por Isabel II. Malgrat aix\xc3\xb2, i segons es registra en els documents oficials de la companyia i en les Mem\xc3\xb2ries de les obres p\xc3\xbabliques, la posada efectiva en servici es va realitzar un poc abans, el 15 de mar\xc3\xa7 de 1858. _NEWLINE_La construcci\xc3\xb3 de l'estaci\xc3\xb3 va ser encargada per MZA a diversos enginyers francesos, enginyers entre els quals es trobava M. Julien. Aix\xc3\xb2 va suposar descartar un projecte anterior jutjat insuficient pel tr\xc3\xa0fic previst. Amb ordres del Ministeri de la Guerra, tamb\xc3\xa9 es va descartar situar l'estaci\xc3\xb3 junt al port movent-la a la porta de Sant Francesc. L'edifici que finalment es va construir va donar la ciutat una de les majors estacions d'Espanya de l'\xc3\xa8poca. Estava formada per dos cossos paral\xc2\xb7lels a les vies, de planta baixa, entre els que es van situar l'acc\xc3\xa9s principal al recinte, amb escalinata pr\xc3\xa8via i galeria de columnes d\xc3\xb2riques amb entablament i front\xc3\xb3 com a principals elements decoratius. El conjunt es va recobrir amb una ampla marquesina met\xc3\xa0l\xc2\xb7lica de dos vessants tipus Polonceau fabricada per Scheneider y C\xc3\xada de Le Creusot. Aquesta marquesina es conserva en l'actualitat sense gaire canvis substancials. _NEWLINE_Entre 1967 i 1968, RENFE, qui gestionava l'estaci\xc3\xb3 des de 1941, va decidir reformar la fa\xc3\xa7ana principal amb el prop\xc3\xb2sit de modernitzar-la. S'hi retiraren les columnes, esborrant gran part de l'estil neocl\xc3\xa0ssic que desprenia l'edifici, substituint-les per un cos central que servia de nou acc\xc3\xa9s al recinte. _NEWLINE_El servei d'alta velocitat AVE a l'estaci\xc3\xb3 Alacant-Terminal es va inaugurar el 18 de juny de 2013."